**M E S T O  Š A Ľ A - Mestský úrad**

**Mestské zastupiteľstvo v Šali**

**Materiál číslo A 1/4/2024**

**Správa o plnení uznesení mestského zastupiteľstva**

Návrh na uznesenie:

Mestské zastupiteľstvo v Šali

1. **prerokovalo**

správu o plnení uznesení mestského zastupiteľstva,

1. **berie na vedomie**

správu o plnení uznesení mestského zastupiteľstva,

1. **ruší**
2. časť D. Uznesenia č. 3/2015 – XXI. z 3. zasadnutia Mestského zastupiteľstva v Šali zo dňa 14. mája 2015,
3. Uznesenie č. 7/2017 – XXIII. zo 7. zasadnutia Mestského zastupiteľstva v Šali zo dňa 21. septembra 2017.

**Spracovala: Predkladá:**

Andrea Súdorová v. r. Ing. Jana Nitrayová v. r.

sekretárka prednostky MsÚ prednostka MsÚ

Predložené mestskému zastupiteľstvu 26. septembra 2024

**Správa**

o plnení uznesení mestského zastupiteľstva

predložená na 4. zasadnutie mestského zastupiteľstva v roku 2024

dňa 26. septembra 2024

**Uznesenie MsZ č. 6/2007 – VII. písmeno C. 2 zo dňa 6. septembra 2007**

**Rozbor hospodárenia mesta Šaľa za rok 2007**

Mestské zastupiteľstvo po prerokovaní materiálu **ukladá** prednostke MsÚ:

Predkladať informácie o všetkých predkladaných projektoch v členení:

* výška požadovaného grantu
* maximálna možná výška grantu
* vyhodnotenie úspešnosti

**T: na každom rokovaní MsZ**

**Plnenie:**

Plnenie úlohy tvorí prílohu č. 1 tohto materiálu (prehľad projektov k 16. 09. 2024).

**Na 4. zasadnutie mestského zastupiteľstva je uznesenie splnené.**

Uznesenie MsZ č. 5/2009 – VIII. písmeno C. 2 zo dňa 10. septembra 2009

Návrh VZN mesta Šaľa č. 8/2009, ktorým sa mení a dopĺňa VZN č. 19/2008 o miestnych daniach a miestnom poplatku za komunálne odpady a drobné stavebné odpady na území mesta Šaľa

Mestské zastupiteľstvo po prerokovaní materiálu ukladá prednostke MsÚ:

Zoznam prenajatých verejných priestranstiev za účelom parkovania, zverejnený na internetovej stránke mesta, po každej zmene bezodkladne aktualizovať.

T: priebežne

**Plnenie:**

Zoznam prenajatých verejných priestranstiev za účelom parkovania, zverejnený na internetovej stránke mesta, bol aktualizovaný dňa 21. 08. 2024.

1. **Na 4. zasadnutie mestského zastupiteľstva je uznesenie splnené.**

# **Uznesenie č. 3/2012 – VII. zo dňa 28. júna 2012**

**Vývoj rizík rozpočtu mesta na rok 2012, plnenie opatrení (t. č. Vývoj hospodárenia mesta)**

Mestské zastupiteľstvo v Šali po prerokovaní materiálu **schválilo:**

1. spôsob informovania poslancov mestského zastupiteľstva a členov komisií – neposlancov v rozsahu tabuliek č. 1 až č. 4 s komentárom o rozhodujúcich faktoroch a prípadných opatreniach mesačne elektronicky

T: mesačne

Plnenie:

Vývoj hospodárenia  mesta za  mesiace január – jún 2024 je  uverejnený na internetovej stránke mesta v časti Chcem vedieť – Rozpočet a hospodárenie – Plnenie rozpočtu- <https://www.sala.sk/clanok/plnenie-rozpoctu-mesta>

1. predkladanie v rozsahu predchádzajúceho bodu za jednotlivé štvrťroky

T: na najbližšie zastupiteľstvo konané po spracovaní štvrťročnej účtovnej závierky

Plnenie:

Materiál „Monitorovacia správa hospodárenia mesta Šaľa za I. polrok 2024“ je samostatným bodom programu 4. zasadnutia Mestského zastupiteľstva v Šali konaného dňa 26. septembra 2024.

1. spôsob podrobného informovania o príjmoch a výdavkoch

Plnenie:

Plní sa priebežne v súvislosti s plnením bodov č. 1 a č. 2

1. **Na 4. zasadnutie mestského zastupiteľstva je uznesenie splnené.**

# **Uznesenie č. 3/2015 – XXI. zo dňa 14. mája 2015**

# **Patrik Vašák, Dlhoveská 19, Šaľa – žiadosť o prenájom pozemku na Nitrianskej ul. v Šali z dôvodu hodného osobitného zreteľa - materiál číslo D 14/3/2015**

Mestské zastupiteľstvo v Šali po prerokovaní materiálu:

1. **žiada**

o prerokovanie majetkových materiálov v zmysle požiadavky žiadateľov; nepredkladať materiály v alternatívnych návrhoch.

**Plnenie:**

Uznesenie je dubiózne, materiály môžu  byť pripravované len v súlade so žiadosťou žiadateľa, o ktorej následne rokuje MsZ.

V zmysle uvedených právnych skutočností navrhujeme toto uznesenie zrušiť.

# **Uznesenie č. 7/2017 – XXIII. zo dňa 21. septembra 2017**

**Návrh spôsobu nakladania s majetkom mesta – prevod pozemku z dôvodu hodného osobitného zreteľa pre BRM 78 DEVELOPMENT, s.r.o., Šulekovská 2112/34B,   
926 01 Sereď - materiál číslo D 10/7/2017**

Mestské zastupiteľstvo v Šali po prerokovaní materiálu:

**žiada**

pre prípad žiadostí o odkúpenie pozemkov vo vlastníctve mesta Šaľa na výstavbu, rokovať so žiadateľom o možnosti uzatvorenia zmluvy o nájme na dobu výstavby a žiadosť o odkúpenie pozemkov predložiť až pred kolaudáciou stavby.

**Plnenie:**

Rozsiahlou novelou zákona č. 138/1991 Zb. o majetku obcí v platnom znení došlo k spresneniu a sprísneniu podmienok nakladania s majetkom vo vlastníctve obcí.

Ak má mesto nehnuteľnosť vhodnú na prenájom a výstavbu môže postupovať iba taxatívne určenými spôsobmi t. j. zvyčajne obchodnou verejnou súťažou (v ktorej sa špecifikujú podmienky nájmu napr. na výstavbu a aj zmluvné pokuty a prípadné možnosti odstúpenia), alebo postupom z dôvodu hodného osobitného zreteľa, o ktorých vždy rozhoduje mestské zastupiteľstvo.

Uznesenie je dubiózne, materiály môžu  byť pripravované len v súlade so žiadosťou žiadateľa, o ktorej následne rokuje MsZ.

V zmysle uvedených právnych skutočností navrhujeme toto uznesenie zrušiť.

**Uznesenie č. 7/2018 – VII. zo dňa 20. septembra 2018**

**Monitorovacia správa hospodárenia mesta Šaľa za I. polrok 2018 - materiál číslo   
C 2/7/2018**

Mestské zastupiteľstvo v Šali

1. **žiada**

predkladať pri tomto materiáli „stav a vývoj nedoplatkov na dani z nehnuteľností a poplatku za komunálne odpady“.

**T: predkladať pri materiáli „Monitorovacia správa hospodárenia mesta Šaľa“**

**Plnenie:**

Stav a vývoj nedoplatkov na dani z nehnuteľností a poplatku za komunálne odpady je súčasťou materiálu „Monitorovacia správa hospodárenia mesta Šaľa za 1. polrok 2024“, ktorý je samostatným bodom programu 4. MsZ konaného 26. 09. 2024.

1. **Na 4. zasadnutie mestského zastupiteľstva je uznesenie splnené.**

# **Uznesenie č. 1/2020 – X. zo dňa 6. februára 2020**

**Informácia o možnosti založenia sociálneho podniku - materiál číslo A 4/1/2020**

**Mestské zastupiteľstvo v Šali**

1. **odporúča**

primátorovi mesta pripraviť dokumenty k založeniu sociálneho podniku (spoločnosti s ručením obmedzeným) a predložiť ich na najbližšie rokovanie mestského zastupiteľstva.

**Plnenie:**

1. Vzhľadom k tomu, že od posledného zasadnutia MsZ nedošlo k aktualizácii avizovaných ekonomických podpôr pre samosprávu - v oblasti ekonomiky pre sociálne podniky, mesto ukončilo projekt „Moderné technológie – Šaľa na ceste SMART“, v súčasnosti prebieha  doškoľovanie pracovníkov chránenej dielne, mesto očakáva, že po získaní zručností a zosúladení sa s novým systémom bude možné tieto činnosti vyhodnotiť a zvážiť ich zaradenie do návrhu predmetu činnosti sociálneho podniku.
2. **Uznesenie je naďalej v sledovaní.**

**Uznesenie č. 3/2021 – VIII. zo dňa 24. júna 2021**

**Návrh na schválenie dokumentu - územnoplánovací podklad „Územný generel dopravy   
v meste Šaľa“ - materiál číslo B 1/3/2021**

Mestské zastupiteľstvo v Šali

1. **odporúča**

primátorovi mesta zabezpečiť spracovanie koncepcie parkovacej politiky jednotlivých zón na základe ÚGD do konca roka 2022.

**Plnenie:**

1. Viď plnenie k Uzneseniu č. 6/2023 – III. zo dňa 21. septembra 2023.

# **Uznesenie č. 7/2022 – IV. zo dňa 20. októbra 2022**

**Návrh na obstaranie zmien a doplnkov č. 5 územného plánu centrálnej mestskej zóny Šaľa - materiál číslo B 1/7/2022**

1. odporúča

primátorovi zabezpečiť obstaranie spracovania obsahu a rozsahu Zmien a doplnkov č. 5 územného plánu centrálnej mestskej zóny Šaľa v rozsahu prerokovaného materiálu vrátane doplňujúcich pripomienok a požiadaviek.

**T: II. polrok 2024** (predĺženie termínu plnenia úlohy z tohto uznesenia na II. polrok 2024 bolo   
 schválené uznesením č. 4/2023 - III. zo dňa 29. 06. 2023)

**Plnenie:**

1. Materiál „Návrh na obstaranie zmien a doplnkov č. 5 územného plánu centrálnej mestskej zóny Šaľa – doplnenie návrhov“ je samostatným bodom programu 4. zasadnutia Mestského zastupiteľstva v Šali konaného dňa 26. septembra 2024.
2. **Uznesenie je naďalej v sledovaní.**
3. **Uznesenie č. 6/2023 – III. zo dňa 21. septembra 2023**

**Informácie z rokovania Komisie územného plánovania, výstavby a dopravy týkajúce sa parkovacej politiky – prvá etapa - bod číslo A 3/6/2023**

Mestské zastupiteľstvo v Šali

1. **odporúča**

primátorovi mesta vypracovať návrh všeobecne záväzného nariadenia podľa podkladov poskytnutých Komisiou územného plánovania, výstavby a dopravy, vrátane pripomienok, ktoré odzneli na 6. zasadnutí Mestského zastupiteľstva v Šali v roku 2023 a predložiť ho na najbližšie zasadnutie Mestského zastupiteľstva v Šali v roku 2023.

Pôvodný termín: 26. 10. 2023

Druhý termín: 30. apríla 2024 (predĺženie termínu plnenia úlohy z tohto uznesenia   
 na 30.04.2024 bolo schválené uznesením č. 7/2023 – II.   
 zo dňa 26. 10. 2023)

**T: II. polrok 2024** (predĺženie termínu plnenia úlohy z tohto uznesenia na II. polrok 2024 bolo   
 schválené uznesením č. 2/2024 – II. zo dňa 18. 04. 2024)

**Plnenie:**

Materiál „Návrh Všeobecne záväzného nariadenia o dočasnom parkovaní motorových vozidiel na vymedzených úsekoch miestnych ciest na území mesta Šaľa“ je samostatným bodom programu 4. zasadnutia Mestského zastupiteľstva v Šali konaného dňa 26. septembra 2024.

1. **Na 4. zasadnutie mestského zastupiteľstva je uznesenie splnené.**